laion/Wikipedia-Exotic huggingface dataset:
רבי אבא בר אחא

רבי אַבָּא בר אחא היה מאמוראי ארץ ישראל, אשר ירד לבבל. פעמים רבות מוסר בשם "רבינו"; יש סוברים שהכוונה לרבי, או שכוונתו לרב. בעקבות זה, נוצרה מחלוקת גם לגבי זמנו: אם הוא בן הדור הראשון או השני. רבי אלעאי מוסר בשמו. אמר על עם ישראל: אין אתה יכול לעמוד על אופייה של אומה זו, נתבעין לעגל ונותנין, נתבעין למשכן ונותנין — תלמוד ירושלמי, מסכת שקלים, פרק א', הלכה א' מרדכי מרגליות, "ר' אבא בר אחא", אנציקלופדיה לחכמי התלמוד והגאונים, מהדורת אייזנברג תשס"ז, כרך א עמ' 3 "(ר') אבא בר אחא", האנציקלופדיה העברית (כרך א, עמ' 62), חברה להוצאת אנציקלופדיות, תשכ"ט. מאמרים של האמורא רבי אבא בר אחא, באתר ויקיטקסט הרב אהרן הימן, "רבי אבא בר אחא", תולדות תנאים ואמוראים, לונדון, תר"ע, באתר ויקיטקסט הרב יהודה אדרי, "ר' אַבָּא בַּר אַחָא", בנתיב האמוראים, ירושלים תש"מ, עמ' 21, באתר אוצר החכמה תלמוד ירושלמי, מסכת ברכות, פרק א', הלכה ו' כגון בתלמוד בבלי, מסכת ברכות, דף מ"ט, עמוד ב' הרב אהרן הימן, תולדות תנאים ואמוראים מרדכי מרגליות, אנצקילופדיה לחכמי התלמוד והגאונים רבי יהושע בוך, בתלמודו (ירושלמי, ברכות, עמ' קיב) כתב שהוא בן הדור הראשון; מרדכי מרגליות כתב שהוא בן הדור השני
אבא בנימין

אַבָּא בנימין היה תנא, ואי אפשר לדעת בבירור באיזה דור חי. לדעת מרדכי מרגליות ייתכן שהוא התנא בנימין הצדיק הנזכר במסכת בבא בתרא, ויש המזהים אותו עם רבי בנימין תלמידו של רבי עקיבא שחי בדור הרביעי. בתלמוד הבבלי הוזכרו בשמו ארבעה מאמרי אגדה: כל ימי הייתי מצטער שתפילתי תהא לפני מיטתי (נזהר שלא לעשות מלאכה ושלא לעסוק בתורה משעה שעמד ממטתו עד שקרא קריאת שמע והתפלל. רש"י). שניים שנכנסו להתפלל וקדם אחד מהם להתפלל ולא המתין את חבירו ויצא טורפין לו תפילתו בפניו. אין תפילת של אדם נשמעת אלא בבית הכנסת. אלמלי ניתנה רשות לעין לראות אין כל בריה יכולה לעמוד פני המזיקין. מרדכי מרגליות (עורך), "אבא בנימין", אנציקלופדיה לחכמי התלמוד והגאונים, מהדורת אייזנברג תשס"ז, כרך א עמ' 2 הרב אהרן הימן, "אבא בנימין", תולדות תנאים ואמוראים, לונדון, תר"ע, באתר ויקיטקסט תלמוד בבלי, מסכת בבא בתרא, דף י"א, עמוד ב' מרדכי מרגליות (עורך), "ר' בנימין", אנציקלופדיה לחכמי התלמוד והגאונים, מהדורת אייזנברג תשס"ז, כרך א עמ' 74 תלמוד בבלי, מסכת ברכות, דף ה', עמוד ב' תלמוד בבלי, מסכת ברכות, דף ו', עמוד א' ערך זה הוא קצרמר בנושא תנאים. אתם מוזמנים לתרום לוויקיפדיה ולהרחיב אותו.
רודולף הראשון, דוכס בוואריה

רודולף הראשון, דוכס בוואריה (בגרמנית: Rudolf I. von Bayern; ‏4 באוקטובר 1274 - 12 באוגוסט 1319), היה דוכס בוואריה, ורוזן הפלטינט שעל הריין. רודולף נולד ב-4 באוקטובר 1274 בבזל, ללודוויג השני, דוכס בוואריה ולמתילדה מהבסבורג, בתם של רודולף הראשון, מלך גרמניה וגרטרוד מהוהנבורג. בשנת 1294 מת אביו לודוויג השני, דוכס בוואריה, ורודולף ירש את דוכסות בוואריה העליונה, ובספטמבר אותה שנה התחתן עם מכטילד מנסאו, בתו של אדולף, מלך גרמניה. בשנת 1298 הודח חותנו מהשלטון לטובת אלברכט הראשון, מלך גרמניה מבית הבסבורג, ובקרב גלהיים שבו סייע רודולף לחותנו, הם הובסו על ידי אלברכט וחותנו נהרג במהלך הקרב. לאחר מכן השלים רודולף עם אלברכט, אולם בשנת 1301 כפה עליו אלברכט לשתף את אחיו לודוויג הרביעי, דוכס בוואריה בשלטון. לאחר רציחתו של אלברכט בשנת 1308 קיוו רודולף ולודוויג להיבחר כיורשיו, אולם לבסוף ארגן פטר פון אספלט, ארכיבישוף מיינץ את בחירתו של היינריך השביעי, רוזן לוקסמבורג, ורודולף הצביע אף הוא לטובתו. בשנת 1310 התלווה רודולף להיינריך השביעי במסעו לאיטליה, אולם נאלץ לחזור לאחר מותו של שטפן הראשון, דוכס בוואריה, אשר בעקבות כך פרץ סכסוך חדש בינו לאחיו לודוויג, שנמשך עד לשנת 1313. בשנת 1313 מת היינריך השביעי, קיסר האימפריה הרומית הקדושה, ובשנת 1314 נבחר אחיו לודוויג למלך גרמניה, אולם רודולף וחלק מהנסיכים בחרו לכך את פרידריך הראשון, דוכס אוסטריה. בעקבות כך פרצה שוב מלחמה בין האחים, ולודוויג פלש לנחלותיו של רודולף בבוואריה ובפפאלץ. בשנת 1317 ויתר רודולף על נחלותיו ללודוויג ועבר להתגורר באנגליה, שם מת ב-12 באוגוסט 1319. בשנת 1328 הוכתר לודוויג לקיסר האימפריה הרומית הקדושה, ובשנת 1329 הוא חתם יחד עם בניו של רודולף - רודולף ורופרכט הראשון ונכדו רופרכט השני על אמנת פאביה, ולפיה הם קיבלו את רוזנות הפלטינט שעל הריין, ואילו לודוויג נשאר עם דוכסות בוואריה. צאצאיו של רודולף שלטו בנסיכות הבוחר מפפאלץ וברוזנויות פפאלץ השונות, ובשנת 1777 חזרו לשלוט אף בבוואריה, לאחר שנכחדה שושלתו של לודוויג הרביעי. ב-1 בספטמבר 1294 התחתן רודולף עם מכטילד מנסאו, בתם של אדולף, מלך גרמניה ואימאגינה מאיזנבורג-לימבורג, ממנה נולדו לו 6 ילדים: לודוויג, נסיך הכתר של פפאלץ (1297–1311) אדולף, רוזן הפלטינט שעל הריין (1300–1327) רודולף השני, דוכס בוואריה (1306–1353) רופרכט הראשון, הנסיך הבוחר מפפאלץ (1309–1390) מכטילד מפפאלץ (1312–1375), התחתנה עם יוהאן השלישי, רוזן שפונהיים-שטארקנבורג אנה מפפאלץ (1318–1319) מדיה וקבצים בנושא רודולף הראשון, דוכס בוואריה בוויקישיתוף רודולף הראשון, דוכס בוואריה
רבי יוסנא

רבי יוסנא היה מאמוראי ארץ ישראל בדור הרביעי. מסר בשם רבי אמי ורבי אחא. רבי יוסי ברבי בון דן בדבריו. נזכר פעמים בודדות בתלמוד, שניים מהם בתלמוד הירושלמי, ואחד בבבלי. תלמוד ירושלמי, מסכת בבא מציעא, פרק א', הלכה ה', תלמוד ירושלמי, מסכת שבועות, פרק ג', הלכה ח' תלמוד בבלי, מסכת עבודה זרה, דף ל"ג, עמוד ב' ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
רבי יוסי צידוניא

רבי יוסי צידוניא היה מאמוראי ארץ ישראל בדור הרביעי. נקרא צידוניא משום שהתגורר בצידון או בתל בית צידה. היה תלמידו של רבי ירמיה ושנה לפניו ברייתות. מסר דברי תורה שבעל פה בשם רבי יוחנן. נראה שהוא רב יוסף צידוני הנזכר בתלמוד בבלי, מסכת כתובות, דף מ"ו, עמוד א' שמואל קליין, עבר הירדן היהודי, וינה תרפ"ה, עמ' 34, באתר אוצר החכמה; ישעיהו פרס, צַיְדָן, ארץ ישראל: אנציקלופדיה טופוגרפית היסטורית, כרך ד, הוצאת ראובן מס, ירושלים 1995, עמ' 795, באתר אוצר החכמה (צפייה חופשית – מותנית ברישום) תלמוד ירושלמי, מסכת כתובות, פרק י"א, הלכה ז' תלמוד ירושלמי, מסכת ברכות, פרק ד', הלכה ד' ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
רבי חזקיה

רבי חזקיה היה אמורא ארצישראלי בדור הרביעי. רבי חזקיה היה תלמידו של רבי ירמיה ומסר הרבה מאמרותיו. כמו כן למד אצל רבי אבהו ומסר גם מימרות בשמו. לעומת זאת מעטים הם המוסרים מימרות בשמו. מתלמידיו ידוע רק רבי מנא. רב טביומי גם אמר בשמו, אך נראה שלא היה תלמידו. בתלמוד הירושלמי מובא שרבי חנינא בר עגול גם אמר מימרא בשמו, אך היימן טוען שכיוון שרבי חנינא קדם לרבי חזקיה, יש לגרוס שרבי חזקיה אמר בשם רבי חנינא בר עגול. רבי חזקיה פעל בקיסרין, ופעמים רבות מספר מה ששמע את רבי אבהו דורש שם. יש סוברים שרבי חזקיה ירד לבבל, כיוון שמצאנו אותו מוסר בשם אביי. הרב אהרן הימן, "רבי חזקיה", תולדות תנאים ואמוראים, לונדון, תר"ע, באתר ויקיטקסט תלמוד בבלי, מסכת זבחים, דף ע"ה, עמוד ב' תלמוד ירושלמי, מסכת ביצה, פרק א', הלכה ב' תלמוד ירושלמי, מסכת ברכות, פרק ב', הלכה א' תלמוד ירושלמי, מסכת יבמות, פרק ו', הלכה ו' הרב אהרן הימן, "רבי חזקיה", תולדות תנאים ואמוראים, לונדון, תר"ע, באתר ויקיטקסט למשל בתלמוד ירושלמי, מסכת ביצה, פרק א', הלכה ב' ראו אנציקלופדיה לחכמי התלמוד והגאונים בערכו תלמוד בבלי, מסכת שבת, דף ל"ח, עמוד ב'
בנימין הצדיק

בנימין הצדיק היה תנא שזמנו אינו ידוע. הוא נזכר בתלמוד הבבלי פעם אחת בלבד, במסכת בבא בתרא: תניא, אמרו עליו על בנימין הצדיק, שהיה ממונה על קופה של צדקה. פעם אחת באתה אישה לפניו בשני בצורת, אמרה לו: רבי פרנסני. אמר לה: העבודה, שאין בקופה של צדקה כלום. אמרה לו: רבי, אם אין אתה מפרנסני, הרי אישה ושבעה בניה מתים. עמד ופרנסה משלו. לימים חלה ונטה למות, אמרו מלאכי השרת לפני הקדוש ברוך הוא: ריבונו של עולם, אתה אמרת כל המקיים נפש אחת מישראל כאילו קיים עולם מלא, ובנימין הצדיק שהחיה אישה ושבעה בניה ימות בשנים מועטות הללו? מיד קרעו לו גזר דינו. תנא: הוסיפו לו עשרים ושתים שנה על שנותיו — תלמוד בבלי, מסכת בבא בתרא, דף י"א, עמוד א' מרדכי מרגליות הציע לזהות אותו עם התנא אבא בנימין הנזכר ארבע פעמים בתלמוד הבבלי בענייני אגדה. רבי חיים ויטאל זיהה את קברו בעיר צפת. כיום הוא מצוין ברחוב לוחמי הגטאות, ויום ההילולה שלו הוא בכ"ט באב, ערב ראש חודש אלול. המקור לתאריך ההילולא הוא על פי תשובה שנתנו הרב עובדיה יוסף, והרב מרדכי אליהו לשני שואלים נפרדים בדבר תאריך פטירתו. הרב אהרן הימן, "בנימין הצדיק", תולדות תנאים ואמוראים, לונדון, תר"ע, באתר ויקיטקסט קבר בנימין הצדיק, באתר המרכז הארצי לפיתוח המקומות הקדושים, ‏29 ביוני 2020 קבר בנימין הצדיק, באתר כוכב הנופש, ‏28 באפריל 2021 מרדכי מרגליות, "אבא בנימין", אנציקלופדיה לחכמי התלמוד והגאונים, מהדורת אייזנברג תשס"ז, כרך א עמ' 2 שער הגלגולים, הקדמה לז ע"פ דברי הגבאי ביום ההילולא ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
ג'רי האריס

ג'רי ד. האריס ג'וניור (באנגלית: .Jerry D. Harris Jr) הוא קצין בדימוס בדרגת לוטננט גנרל, בתפקידו האחרון שירת כראש אגף תכנון במטה חיל האוויר של ארצות הברית. האריס סיים ב-1985 לימודי תואר ראשון בהנדסת מכונות באוניברסיטת המדינה של וושינגטון. התגייס לחיל האוויר והוכשר כטייס F-16 פייטינג פלקון. שירת כקצין תכנון לטווח ארוך ואסטרטגיה במפקדת נאט"ו בנאפולי שבאיטליה. שירת כקצין מבצעים בלהק המבצעים של כנף הקרב ה-20 וקצין מבצעים בטייסת הקרב 79. בשנים 2003–2005 פיקד על טייסת הקרב 79 ולאחר מכן שימש מנהל המטה של להק המבצעים וסגן מפקד כנף הקרב 20. בינואר 2006 יצא ללימודים בני שנה במכללה לביטחון לאומי של הודו. בינואר 2007 מונה למפקד להק האימונים 505. ביולי 2008 מונה למנהל מבצעי האוויר, חלל ומידע של חיל האוויר ה-13 בהוואי. בנובמבר 2008 מונה למפקד כנף הקרב השמינית בבסיס חיל האוויר בקונסאן שבקוריאה הדרומית. בספטמבר 2009 מונה לעוזר ראש מחלקת מבצעים, תוכניות ותכנון במפקדת כוחות האוויר של פיקוד האוקיינוס השקט. בספטמבר 2010 מונה למפקד כנף הקרב ה-56, המאמנת טייסי F-16, ובתפקיד זה הועלה לדרגת בריגדיר גנרל. בספטמבר 2012 מונה לסגן מפקד חיל האוויר החמישי של ארצות הברית שבסיסו ביפן. במרץ 2014 מונה לראש מחלקת תוכניות באגף התכנון של חיל האוויר והעולה לדרגת מייג'ור גנרל. באפריל 2015 מונה לסגן מפקד פיקוד הקרב של חיל האוויר. בפברואר 2017 קודם לדרגת לוטננט גנרל ומונה לראש אגף תכנון אסטרטי במטה חיל האוויר. באוקטובר 2018 מונה לראש אגף תכנון במטה חיל האוויר. הוא פרש מהשירות באוקטובר 2019 ובמקומו מונה דייוויד נחום. במהלך שירותו צבר מעל 3,300 שעות טיסה, על מטוסי T-37 טוויט, F-16 פייטינג פלקון, מיג-21 ומיג-29. האריס בעל תואר שני באווירונאוטיקה מאוניברסיטת אמברי-רידל בפלורידה, בעל תואר שני מאוניברסיטת חיל האוויר, בוגר המכללה למטה של הכוחות המזוינים, מכללת המלחמה של חיל האוויר. הוא למד במכללה לביטחון לאומי של הודו והוא בוגר קורס הפסגה לגנרלים (Capstone) באוניברסיטה לביטחון לאומי. מדיה וקבצים בנושא ג'רי האריס בוויקישיתוף ביוגרפיה באתר חיל האוויר של ארצות הברית
קרפדת המפל

קרפדת המפל (שם מדעי: Oreophrynella nigra) היא מין קרפדה ממשפחת הקרפדיים הנפוצה באמריקה הדרומית האנדמית להרים טרופיים בגויאנה, ונצואלה. זוהי קרפדה קטנטנה שאורכה 16.5-23.5 מ"מ. הנקבות יותר ארוכות מהזכרים ואורכם 20.5-30 מ"מ. הם בעלות עור שחור עם גבשושיות ורגליים קטנות. לעיתים צבעה אפור עד כחול כהה. קרפדה זו חיה בהרים הגבוהים של הטפואי (Tepui) בין סלעים וביצות כבול בגבהים 2,300-2,700. בשל טווח המחיה הקטן שלה היא מצויה בסכנת ההכחדה. היא קטנה מאוד ויש לה הרבה טורפים כולל עכבישי טרנטולה ענקיים. הקרפדה יכולה לקפץ מהסלעים ולהקשיח את גופה ואת ראשה לצורת כדור. צורה זו וגודלה הקטן עוזרים לה ליפול מהסלעים מבלי להיפגע ולחמוק מהטורפים. מדיה וקבצים בנושא קרפדת המפל בוויקישיתוף קרפדת המפל, באתר ITIS (באנגלית) קרפדת המפל, באתר NCBI (באנגלית) קרפדת המפל, באתר Animal Diversity Web (באנגלית) קרפדת המפל, בבסיס הנתונים ARKive (באנגלית) קרפדת המפל, באתר האנציקלופדיה של החיים (באנגלית) קרפדת המפל, באתר GBIF (באנגלית) קרפדת המפל באתר הרשימה האדומה של IUCN
שממית ננסית ברזילאית

שממית ננסית ברזילאית (שם מדעי: Chatogekko amazonicus) היא מין יחיד בסוגו של שממית ממשפחת הספארוקטיליים החיה ביערות הגשם של אמריקה הדרומית במדינות: ברזיל, גיאנה הצרפתית, גיאנה, סורינאם, ונצואלה ואולי גם בבוליביה. אורכה של השממית אינו עולה על 24 מ"מ. היא בעלת עור בצבע חום מנומר באפור ועורה מיוחד ומכיל חומר דוחה מים. היא אינה טובעת גם מנפילה לשלולית אך כל טיפת גשם מרעידה אותה עקב גודלה. הלטאה זריזה מאוד ונעה ביער במהירות בחיפוש אחר טרף קטן כמו כנימות וקפזנבאים. היא מצויה בין העלים ועל קרקע היער. מדיה וקבצים בנושא שממית ננסית ברזילאית בוויקישיתוף שממית ננסית ברזילאית, באתר NCBI (באנגלית) שממית ננסית ברזילאית, באתר GBIF (באנגלית) שממית ננסית ברזילאית באתר הרשימה האדומה של IUCN
EEPROM

ה־EEPROM (מאנגלית: זיכרון לקריאה בלבד הניתן למחיקה אלקטרונית Electronically Erasable Programmable Read-Only Memory), הוא שבב אחסון מידע שלא משתנה לעיתים קרובות, אשר לו שימושים במחשבים ובהתקנים אחרים. בניגוד ל-EPROM, שבב מסוג EEPROM ניתן למחיקה ותכנות מחדש מספר פעמים באופן אלקטרוני. הוא ניתן לתכנות מספר סופי של פעמים, בדרך כלל בין 100 אלף למליון פעמים, אך הוא ניתן לקריאה מספר בלתי מוגבל של פעמים. זיכרון הבזק הוא צורה חדשה יותר של EEPROM. בתעשייה, ישנה מוסכמה המשמרת את מושג ה-EEPROM לזכרונות ניתנים לכתיבה הפועל ברמה של סיביות (bitwise) ולא לזכרונות הבזק ניתנים לכתיבה הפועלים ברמה של בלוקים (blockwise). ה-EEPROM פחות צפוף מזיכרון הבזק, כיוון שכל תא מידע ב-EEPROM זקוק לשני טרנזיסטורים (לקריאה ולכתיבה), וזיכרון הבזק זקוק רק לאחד. אחת מטכנולוגיות ה-EEPROM, הומצאה על ידי אליהו הררי, ממייסדי החברה האמריקאית "סנדיסק", בשנת 1977, בזמן שעבד בחברת "יוז איירקראפט" ונשענה על פטנט שנרשם שנתיים קודם לכן על ידי חברת "NEC Corporation". מדיה וקבצים בנושא EEPROM בוויקישיתוף ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
האוז

האוז (באנגלית: Houzz) הוא אתר וקהילה מקוונת בנושאי אדריכלות, עיצוב פנים וגימור, עיצוב נוף ושיפור הבית. פלטפורמת Houzz והיישומים למכשירים ניידים משתפים תמונות, מאמרים, המלצות מוצר, ופורום משתמשים. מעל מיליון בעלי מקצוע מפרסמים עצמם דרך האוז. החברה נוסדה ב-2009 על ידי עדי טטרקו ואלון כהן. מאז הקמת האתר, הוא זכה לפופולריות וקצב גדילה מהיר. ב-2010 שוחררה אפליקציה ל-iPad ועד 2013 כבר נרשמו מיליוני הורדות. בינואר 2014 נפתחו משרדים גם באנגליה, גרמניה ואוסטרליה. ביוני 2015 כבר הייתה גרסה מקומית לכל המדינות בהן הוקמו משרדים וכן בצרפת, ספרד, יפן, רוסיה ואיטליה. בשנת 2015 רכשה האוז את GardenWeb, חברה לייעוץ בנושא גינות ובתים פרטיים לאחר ששוויה הוערך בכ-2.3 מיליארד דולר. ב-2017 רשמה האוז את נתוני הפופולריות הבאים: 40 מיליון משתמשים ייחודיים בחודש, מיקום 232 בדירוג אלקסה. בתחילת 2013 גייסה 35 מיליון דולר בהובלת קרנות ההון סיכון NEA ו-GVV. בסוף 2014 גייסה 165 מיליון דולר בהובלת קרן סקויה קפיטל. ביוני 2017 גייסה החברה 400 מיליון דולר ובכך זינק שווי החברה ועמד על כ-4 מיליארד דולר. משרדי החברה נמצאים בפאלו אלטו שבקליפורניה. אתר האינטרנט הרשמי של האוז אתר האינטרנט הרשמי של האוז האוז, ברשת החברתית פייסבוק האוז, ברשת החברתית אקס (טוויטר) האוז, ברשת החברתית אינסטגרם שני ישראלים זכו בפרס האפליקציה הטובה של גוגל, באתר ynet, 20 במאי 2016 BOB TEDESCHI (18 בינואר 2012). "Before Tearing Out a Wall, Check Your Phone". Personal Tech. New York Times. נבדק ב-30 בינואר 2012. {{cite web}}: (עזרה) Lim, Jason (26 באוגוסט 2014). "Houzz Launches A Localized Version To Renovate Australia's Home Design Market". Forbes. {{cite news}}: (עזרה) Home design company Houzz makes its first acquisition, באתר פורצ'ן [1], באתר פורבס, ינואר 2013 Houzz Raises $165M Series D Funding Round Led By Sequoia To Fuel International Expansion, באתר techcrunch, אוקטובר 2014 "11. Houzz". CNBC.com. 12 במאי 2015. {{cite news}}: (עזרה)
עדי טטרקו

עדי טטרקו היא יזמת היי-טק ישראלית-אמריקאית, מייסדת ומנכ"לית חברת האוזז, אותה הקימה עם בעלה, אלון כהן בשנת 2009 בקליפורניה. ב-2017 דורגה בין 5 הראשונות ברשימת הנשים העשירות בארצות הברית, שצברו את הונן כיזמיות בתחום הטכנולוגיה. בשנת 2021 דורגה בין מאה הנשים העשירות בארצות הברית. טטרקו סיימה תואר ביחסים בינלאומיים באוניברסיטה העברית ב-1996. את אלון כהן, בעלה לימים ושותפה לייסוד האוזז, פגשה בטיול בתאילנד. כשחזרו לישראל פתחו יחד חברה לשירותי טכנולוגיה בשם PROmis. בשנת 1998 נישאו ועברו לגור בניו יורק. בשנת 2001 הגיעו לעמק הסיליקון, שם מצא כהן עבודה כמהנדס באיביי. בנם הראשון נולד בשנת 2002 והשני ב-2006. לעדי אח, ושלושה ילדים. טטרקו הקימה את "האוזז" סביב אתר אינטרנט לשיתוף קהילתי, פורום משתמשים ואיתור אנשי מקצוע בתחומי עיצוב הפנים, אדריכלות ועיצוב נוף, ללא הון אישי גבוה וללא משקיעים. החברה זכתה להצלחה והפכה תוך מספר שנים לעסק מבטיח עם סניפים במדינות מפתח באירופה, אמריקה ואסיה. הרעיון לייסוד האוז נבע מניסיונם של הזוג בעת שיפוץ ביתם. במהלך השיפוץ הופתעו מכך שאין שום שירות אינטרנטי המכסה את התחום. הם הקצו 2,000 דולר לצורך המשימה. כהן תכנת את האתר ממטבח ביתם וטטרקו הייתה אחראית על התוכן יחד עם חבר שהיה עורך במגזין "Sunset". בשנת 2009 עזב כהן את עבודתו באיביי לצורך פיתוח האתר. בשנת 2017 הוערך שווי החברה בכ-4 מיליארד דולר והונה האישי בכ-300 מיליון דולר. עדי טטרקו, ברשת החברתית LinkedIn הדף של עדי טטרקו באתר פורבס (באנגלית) שני ישראלים זכו בפרס האפליקציה הטובה של גוגל, באתר ynet, 20 במאי 2016 דריה שקד, ‏כך הפכה עדי טטרקו ליזמית הישראלית המצליחה בעולם, באתר גלובס, 8 בנובמבר 2017 קרן צוריאל הררי, "סבתא שלי שרדה ארבעה מחנות ריכוז. למדתי ממנה שצריך לחגוג את החיים ושאני יכולה להשיג הכל", באתר כלכליסט, 29 במרץ 2018 ראיון בעברית באתר הסטארטאפיסטיות ראיון עם עדי טטרקו, באתר BusinessTimes, מאי 2017 (באנגלית) Houzz co-founder Adi Tatarko on India launch, localization & more, באתר EDTech, ינואר 2017 (באנגלית) עדי טטרקו: הצעירות ביותר בין העשירות ביותר שהרוויחו בעצמן, באתר פורבס 10 Questions: Adi Tatarko, co-founder and CEO, Houzz, באתר פורצ'ן Houzz CEO Adi Tatarko Wants To Redefine The Term “Unicorn”, באתר TechCrunch, ספטמבר 2015 Houzz's Founders Have Become Tech's Newest Power Couple, באתר פורבס, 2014 Meet America's Richest Self-Made Women In Tech, Forbes.com חדשות חוץ, עדי טטרקו מ-Houzz – בין מאה היזמיות העשירות בארה"ב, באתר כלכליסט, 15 באוגוסט 2021 איך הפכו שני ישראלים לזוג החזק של עמק הסיליקון? הסיפור שמאחורי ההצלחה המסחררת של Houzz, פורבס, 23 באוקטובר 2014 האוז שווה כעת 4 מיליארד דולר, באתר פורצ'ן
DEBS

האם התכוונתם ל... D.E.B.S: מרגלות-על – סרט קולנוע אמריקאי משנת 2004 יוג'ין דבס – מנהיג פועלים ופוליטיקאי אמריקאי הנהלת חשבונות כפולה (נקראת באנגלית בקיצור: DEBS) – שיטת הנהלת החשבונות הנפוצה ביותר
בית חולים לנשים דג'אני

בית חולים לנשים דג'אני היה בית חולים לנשים ויולדות בבית חנינא. בית החולים נסגר בעקבות בקשה שהוגשה ביוני 2014 לפירוקו. בקשת הפירוק הוגשה לבית המשפט המחוזי בירושלים בעקבות חוב שנפסק כנגד בית החולים במסגרת תביעת נזיקין, לאחר שהסתבר כי ביטוח האחריות המקצועית של בית החולים לא כיסה באופן ראוי אירועי רשלנות רפואית בתקופה מסוימת, ולפיכך בעלי בית החולים לא היה מסוגל לשלם את הפיצויים שנפסקו כנגדו בתביעת הנזיקין. נעשה ניסיון למכור את בית החולים לאחד מהרופאים שעבדו בו אולם ההסדר נכשל, בית החולים נסגר והציוד שבו נמכר לכיסוי החובות. תיקים רפואיים של היולדות והילודים שנמצאו בבית החולים - הועברו למשמרת במשרד הבריאות. יצחק דנון, בי"ח ליולדות במזרח י-ם מבקש הקפאת הליכים, באתר News1 מחלקה ראשונה, 29 בינואר 2014 פרק' 27137-06-14 חמודה ואחרים נגד בית החולים לנשים דג'אני ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
אדוארד הווארד

האם התכוונתם ל... אדוארד הווארד (אדמירל) – אדמירל אנגלי בן המאה ה-15 אדוארד צ'ארלס הווארד – כימאי אנגלי בן המאה ה-18
זיתון

האם התכוונתם ל... עין זיתון – יישוב קדום בארץ ישראל תל זיתון – תל הממוקם בצפונה של שכונת פרדס כץ זייתון – שכונה בעזה להישאר בחיים – סרט ישראלי משנת 2012 הנקרא באנגלית ובערבית (ובמקור גם בעברית) "זייתון" אישים: הילה זיתון – זמרת ושחקנית ישראלית יואב זיתון – עיתונאי ישראלי ישראל זיתון – רב תוניסאי מוחמד דיב זיתון – גנרל סורי זית זיתוני
מיס גלובוס הזהב

מיס גלובוס הזהב / מר גלובוס הזהב הוא תואר הניתן מדי שנה על ידי איגוד העיתונאים הזרים בהוליווד מאז 1963 לצעיר/ה הנושאת את פסלוני הזוכים ומלווה אותם לבמה, בשנה הראשונה ניתנו שני פרסי מיס גלובוס הזהב אחד עבור קולנוע ואחד עבור טלוויזיה ולאחר מכן, באופן מסורתי, ניתן הפרס לבנות של שחקנים בהוליווד או ידוענים אחרים בעסקי השעשועים. רבות מזוכות הפרס נהיו לאחר מכן שחקניות ידועות בזכות עצמן. בשנת 2018 שונה שם התפקיד מ"מיס גלובוס הזהב" ל"שגריר/ת גלובוס הזהב" כדי להפוך אותו לנטול מגדר ומכיל יותר. לינדה אוונס (1964) אן ארצ'ר (1971) מלאני גריפית' (1975) לורה דרן (1982) רונדה שיר (1983) פרדי פרינז ג'וניור (1996, מר גלובוס הזהב) דקוטה ג'ונסון (2006) פרנצ'סקה איסטווד (2013) סוסי בייקון (2014) אתר האינטרנט הרשמי של מיס גלובוס הזהב (באנגלית) מיס גלובוס הזהב, באתר גלובוס הזהב (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
כחלון האספסת

כַּחְלוֹן הָאַסְפֶּסֶת (שם מדעי: Syntarucus pirithous או Leptotes pirithous, שם קודם: כחליל האספסת) הוא פרפר ממשפחת הכחליליים. בספרות מכונה גם כחליל קצר־זנב עקב הזנבות הקצרים המדמים מחושים, בכנפיו התחתונות. שם זה הוא גם שמו העממי באנגלית. מוצאו מאפריקה, והוא מצוי גם באגן הים התיכון. מוטת כנפיו כ- 25 מ"מ. מקים מספר דורות בשנה. ישנה דו-צורתיות זוויגית: הזכר כחול והנקבה ברובה אפורה. בקצה הכנף האחורית ישנו זנב עדין ודק ולידו בבסיס הזנב שני כתמים דמויי עיניים ("ראש מדומה" – תרמית בפני טורפים). צידן האחורי של הכנפיים מזכירות את כחלון האפון אך לפרפר זה חסר את הפס הלבן לאורך הכנף האחורית (הקיים האפון) ו"העיניים" מוקפות בעיגול כתום, כמעט במלואן. הביצים מוטלות על מיני אספסת וצמחים אחרים ממשפחת הפרפרניים, וכן על הינבוט, העוזרר והעופרית. הוא נפוץ במיוחד בגינות נוי על שיחי עופרית הכף. הנקבה מטילה את ביציה על ניצני האספסת ועל ניצני פרחים רבים אחרים ממשפחת הפרפרניים. צבע הביצה ירקרק והיא פחוסה ומרושתת. הזחל הבוקע מן הביצה צבעו בהיר וראשו כהה והוא מעט שעיר. עם גדילתו צבעו הופך לירוק ועליו קווי אורך ירקרקים. הזחל מפריש (לאחר הנשל השלישי) נוזל מתוק מבלוטות בגופו. נוזל זה מושך נמלים השותים אותו בהנאה. "בתמורה" הם שומרים על הזחל מכל רע ומרחיקים כל מזיק מעליו. הזחלים קניבלים וטורפים גלמים שהם מוצאים על פני צמח הפונדקאי. בהגיעם לגודל של כ- 10 מ"מ הם מתגלמים על צמח הפונדקאי. הגולם חום או ירוק ובגודל של כ- 7 מ"מ. תקופתו כ- 9 ימים. הפרטים הבוגרים מופיעים בישראל ממרץ עד סוף דצמבר. מדיה וקבצים בנושא כחלון האספסת בוויקישיתוף כחליל האספסת - "מן השדה" כחלון האספסת, באתר NCBI (באנגלית) כחלון האספסת, באתר האנציקלופדיה של החיים (באנגלית) כחלון האספסת, באתר GBIF (באנגלית) כחלון האספסת באתר הרשימה האדומה של IUCN יצחק אייזנשטיין, פרפרי ארץ ישראל, הוצאה עצמית, 2003 דובי בנימיני, מדריך הפרפרים בישראל, כתר, 2002
הכוכב הכחול

הכוכב הכחול הוא כינוי לכדור הארץ. האם התכוונתם ל... הכוכב הכחול (סרט) – סרט קולנוע ישראלי משנת 1995 הכוכב הכחול (BBC) – סדרת טבע תיעודית שהופקה על ידי ה-BBC הכוכב הכחול 2 – סדרת המשך לסדרה של ה-BBC כוכב כחול – משחק מחשב ישראלי המדמה הטסת כלי טיס של צה"ל הגולה הכחולה
ג'סטין גרינינג

ג'סטין גרינינג (באנגלית: Justine Greening; נולדה ב-30 באפריל 1969) היא פוליטיקאית בריטית. כיהנה מטעם המפלגה השמרנית כחברת בית הנבחרים הבריטי מטעם מחוז פטני. גרינינג נולדה ברוטרהאם שבדרום יורקשייר. סיימה תואר ראשון בכלכלה מאוניברסיטת סאות'המפטון ותואר שני מבית הספר לעסקים של לונדון (לונדון ביזנס סקול). עבדה כרואת חשבון ב-PWC, בגלקסו סמית' קליין וב-Centrica. ב-2001 התמודדה בבחירות למושב מחוז אילינג, אקטון ושפרד בוש בפרלמנט הבריטי, אך הפסידה למועמד מפלגת הלייבור. בבחירות ב-2005 נבחרה לחברה בפרלמנט מטעם מחוז פטני, לאחר שגברה על חבר הפרלמנט המכהן. כיהנה כחברת ועדת העבודה והפנסיה ובוועדת החשבונות ציבוריים. ב-2010 מונתה לשרת כלכלה במשרד האוצר. באוקטובר 2011 מונתה לשרת התחבורה בקבינט של דייוויד קמרון ובספטמבר 2012 מונתה לשרה לפיתוח בינלאומי. ביולי 2016 מונתה לשרת החינוך בקבינט של תרזה מיי וכן לשרה לענייני נשים ושוויון חברתי. היא כיהנה בתפקיד עד ינואר 2018. בספטמבר 2019 הצביעה נגד הצעה לקידום הברקזיט של בוריס ג'ונסון, בתגובה הושעתה מחברות במפלגה. בבחירות 2019 לא התמודדה שוב. ביוני 2016 הודיעה כי היא במערכת יחסים חד-מיניים. היא הלסבית הראשונה שכיהנה בקבינט בריטניה. מדיה וקבצים בנושא ג'סטין גרינינג בוויקישיתוף אתר האינטרנט הרשמי של ג'סטין גרינינג ג'סטין גרינינג, ברשת החברתית אקס (טוויטר) אתר הבחירות של ג'סטין גרינינג ביוגרפיה באתר ממשלת בריטניה ג'סטין גרינינג באתר הפרלמנט הבריטי Justine Greening announces she is gay on London’s Pride day, הגרדיאן, 25 ביוני 2016 I’m in a same-sex relationship, announces minister, הטיימס, 27 ביוני 2016